Afir
seg wedlis : Agraw amectuḥ n wawalen n tsekla, Muḥend Akli Salḥi HCA 2006
D tayunt gar tayunin yessudusen asefru. Di tira, tayunt-agi, tettwaru iman-is s yiwen ucerriḍ. Taggayt n yefyar (i yesdukel wakat neY tesdukel tmeYrut), tettak-d taseddart; taggayt n tseddarin tettak-d asefru.
S umata llant snat n tmuYliwin i d-yessefhamen d acu i d afir.
Tamezwarut, teqqar-d: akken ad yili wafer yessefk ad t-id-iqabel wafer nniḍen. Meḥsub, ur yezmir ara ad yili yiwen wafer iman-is (xerṣum ad ilin sin yefyar).
Ma d tamuYli tis snat, afir Yer-s d ini yeṭṭafaren yiwen uzenziY (lqaleb) n wakat.
Di teqbaylit, llan sin leṣnaf n yefyar. Afir aḥerfi d wafer uddis. Yettuneḥsab wafer d aḥerfi mi ara yili yemmed mebla ma yefreq d iḥricen:
Lekdeb yurew-d lbaṭel
Lbaṭel d baba-s n lxuf
Lxuf yurew-d tirrugza
Tirrugza tYleb-iten yakk
Tirrugza tesea-d tidett
Tidett m’a taweḍ lḥedd-is
A d-teseu lekdeb d mmi-s
Lekdeb yurew-d lbaṭel
Tirrugza teYleb-iten yak
Akka i la tberren ddunit
(D tikkist seg si lekdeb Yer tidett, Lunis Ait Menguellat)
Ma d afir uddis, yebda d iḥricen; yettusemma yebna Yef sin neY tlata yeḥricen.
Ul-iw gzem-it, celleḥ-it ḍegger-it s aman.
Ma d rruḥ-iw, ddem-it uqbel lawan.
Ad steefuY, ad ḥluY seg yir aṭṭan.
Ur ttrağuY, a ttrejrijeY deg uḍan.
Ur ttrağuY, deg wayen yeggulen ur d-iban.
Seg-m ad ḥluY, ad zedYeY gar iẓekwan.
(D tikkist seg Ul-iw gezm-it, Lounes Matoub)
Ma tebɣiḍ ad tissineḍ ugar ɣef tmedyazt taqbaylit tatrart, rzu ɣer http://imedyazen.blogspot.com/
ron_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn